মারাঠা (বর্ণ)
মারাঠা (আধ্বব: [ˈməraʈa]; ভিন্ন বর্ণান্তরিতে: মারহাট্টা বা মাহরাট্টা) একটি ভারতীয় জাতি গোষ্ঠি, যাদের মহারাষ্ট্র রাজ্যে প্রধানত দেখা যায়। 'মারাঠা' শব্দটি দু'টি বিষয় সম্পর্কিত ক্ষেত্রে ব্যবহৃত্ হয়: এটি প্রভাবশালী মারাঠা বর্ণগোষ্ঠীকে নির্দেশ করে যারা মারাঠি ভাষাভাষী; এবং ঐতিহাসিকভাবে, এই শব্দটি সপ্তদশ শতাব্দীতে শিবাজী কর্তৃক প্রতিষ্ঠিত এবং তার উত্তরাধিকারীগণ দ্বারা অব্যাহত রাজত্বকে বর্ণনা করে। মারাঠারা প্রাথমিকভাবে ভারতীয় রাজ্য মহারাষ্ট্র, মধ্য প্রদেশ, গুজরাত, কর্ণাটক, ও গোয়া অঞ্চলে বসতি গড়ে তোলে। আঞ্চলিক ও ভাষাগত প্রান্তিকীকরণের ফলশ্রুতিতে গোয়া এবং প্রতিবেশী কারওয়ার এলাকার জনগোষ্ঠি কোঙ্কন মারাঠা হিসেবেই বিশেষভাবে পরিচিত।